
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Kultūras ministrijai (Nacionālajai kultūras mantojuma pārvaldei) finansējumu, kas nepārsniedz 1 403 335 euro, lai īstenotu pasākumus ārkārtas situācijas novēršanai sakrālajās celtnēs, no tiem:
· 1.1. 375 456 euro Rīgas Metropolijas Romas katoļu kūrijai nepieciešamajiem darbiem Rīgas Svētā Jēkaba katoļu baznīcā un tās ēku kompleksā;
· 1.2. finansējumu, kas nepārsniedz 400 000 euro, Latvijas Pareizticīgajai Baznīcai nepieciešamajiem darbiem Sv. Trīsvienības – Dievmātes atdusas pareizticīgo baznīcā;
· 1.3. 268 081 euro Latvijas evaņģēliski luteriskās Baznīcas Krustpils draudzei nepieciešamajiem darbiem Krustpils baznīcā;
· 1.4. finansējumu, kas nepārsniedz 359 798 euro, Romas katoļu baznīcas Rēzeknes ‒ Aglonas diecēzei nepieciešamajiem darbiem Aglonas bazilikas svētceļnieku komunikācijas centrā.
· 2. Kultūras ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" par:
· 2.1. šā rīkojuma 1.1. un 1.3. apakšpunktā minēto līdzekļu piešķiršanu;
· 2.2. šā rīkojuma 1.2. un 1.4. apakšpunktā minēto līdzekļu piešķiršanu atbilstoši faktiski nepieciešamajam apmēram.

